**Gerbiami tėveliai,**

**Norime priminti, kad vaiko profilaktinio sveikatos patikrinimo pažymomos (Nr. E027-1) turi būti pristatytos iki rugsėjo 15 d. ir galioja 1-erius metus nuo išrašymo dienos.** Privalomas vaiko sveikatos patikrinimas sudaro galimybes tėvams gauti kompetentingą nuomonę apie sveiko gyvenimo būdo formavimą, vaiko sveikatos būklę, vaikų ligų profilaktiką, o prireikus, laiku kreiptis tinkamos sveikatos priežiūros pagalbos. Ugdymo įstaigos gauna tikslias rekomendacijas dėl vaiko galimybių dalyvauti ugdymo veikloje ir rekomendacijas dėl pagalbos priemonių. Be to, elektroninių vaiko sveikatos pažymėjimų informacija siunčiama į Vaikų sveikatos stebėsenos informacinę sistemą, kuri suteikia apibendrintus duomenis planuojant sveikatos stiprinimo veiklas įstaigoje.

Šiuo metu visi duomenys, susiję su vaiko sveikatos pažymėjimu, tvarkomi elektroniniu būdu. Tai reiškia, kad profilaktinį vaiko sveikatos patikrinimą atliekantis šeimos gydytojas ir dantų būklę įvertinantis gydytojas odontologas (būtina sužinoti, ar jis turi prisijungimą prie VSS IS ir ar suves mokinio dantų ir žandikaulių ataskaitą) duomenis apie vaiko sveikatos būklę suveda į elektroninę sistemą (**popierinės vaiko sveikatos pažymos negalioja**). Rekomenduojama atvykti pas savo šeimos gydytoją jau pasitikrinus dantų būklę.

Tėvai turi atkreipti dėmesį, kad gydytojas nurodytų, kokią fizinio ugdymo grupę vaikas galės lankyti. Taip pat turi būti nurodytos rekomendacijos, jei vaikas turi sveikatos sutrikimų: dėl fizinio krūvio, dėl mitybos, dėl regos, vengtinų alergenų ar kitų sveikatos būklių.

Problemos kyla tuomet, kai sveikatos patikrinimas atidedama paskutinei dienai. **Pasirūpinkite  savo vaiko sveikata anksčiau, ne vasaros pabaigoje**, nes dalis gydytojų vasarą atostogauja (ilgai reikės laukti eilėje), o užsiregistravus pas specialistus (kardiologą, akių gydytoją ir t.t.) tenka laukti mėnesį, o kartais ir ilgiau.